عراق‌دا صدر حرکتی لیدئری مقتدا الصدر سیاست‌دن تامامیله چکیلدیگینی آچیقلادی.
شیعه دینی و سیاسی لیدئر مقتدا الصدر سوسیال مئدیا حسابیندان وئردیگی آچیقلامادا،
"سیاسی ایشلری بوراخدیغیمی و سیاستدن تامامیله اوزاقلاشدیغیمی اعلان ائدیره‌م. آتامین مزاری، تاریخی اثر‌لر قورومو ایله صدر عائله‌سی موزه‌سی خاریج بوتون قوروملاری باغلاما قرارینا گلدیم" ایفاده‌سینی ایشلتدی.
آچیقلاماسین‌دا ایران‌دا یاشایان و دونن "مرجعلیک ایشینه سون قویدوغونو" بیلدیرن عراقلی شیعه تقلید مرجعلریندن آیت الله کاظم حائرینی ده تنقید ائن صدر، حائرینین مرجعلیکدن چکیلمه قرارینی اؤز ایراده‌سی ایله آلمادیغینی ادعا ائتدی.
عراق‌دا صدره باغلی پولیت بورو باشدا اولماق اوزره سیاسی، اقتصادی و حربی قوروملار وار.
